  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Ижкарын сюресъёсты «Безопасные качественные дороги» йӧскалык ӵектосъя тупатъяны кутскизы. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Сюрес тупатъясь техника Новоажимов ураме потӥз. Тямысэтӥ урамысен Дас кыкетӥ урамозь люкетаз сюреслэсь шобретсэ воштозы, тротуаръёсты выльдозы. Со сяна, ӵектосъя карысь эшшо куать объектъёс: Ильфат Закиров нимо, Ярославский нимо урамъёс, Ястребовской пролка, Ленин нимо но Октябрьлы 10 ар урамъёслэн люкетъёссы. « Ватсаса тужгес шугъяськытӥсь люкетъёсты, кытын питыран пытьыос кылдӥзы, тупатъялом. Пушкинской урамысь асфальтэз выльдӥмы ни – та ужез Вормон парадлы дасяськон улсын одно ик быдэстоно вал. Озьы ик Вормонлы 40 ар, Чугуевский нимо, Заречной шоссе, Автозаводской, Удмуртской но мукет урамъёсты «картаосын» тупатъяны малпаськомы » Олег Бекмеметьев, Ижкарлэн тӧроез Тодэ вайытом, Удмуртиын сюресъёсты тупатъян борды кутскизы. 2023-тӥ арын йӧскалык ӵектосъя 118 иськем пала сюресъёсты выльдыны чакламын. Тегъёс: сюресъёс тупатъянужъёс Ижкар Удмуртия йӧскалыкӵектосъёс  